अवैध बालू उठाव कर रहे छह ट्रैक्टर जब्त
गुमला| अनुमंडलपदाधिकारी अमर कुमार और बसिया के सीओ ने शुक्रवार को छापेमारी कर अवैध रूप से बालू उठा रहे छह ट्रैक्टरों को पकड़ा है। जबकि कई लोग अपनी गाड़ी लेकर भाग निकले। जब्त ट्रैक्टरों को थाने में रखा गया है। इसकी सूचना मिलने पर पहुंचे खनन पदाधिकारी विवेशवर राम ने कहा कि मामला दर्ज किया जाएगा। गौरतलब है कि बसिया में अवैध रूप से बालू उठाव की शिकायत बसिया के मुखिया ने अनुमंडल प्रशासन से की थी। इसके बाद कार्रवाई की गई। छापेमारी में थाना प्रभारी अशोक कुमार, सीओ संदीप अनुराग टोपनो, मुखिया पुष्पा देवी, मुखिया कोनवीर प्रदुमन सिंह, उपमुखिया मंजू पांडेय समेत अन्य पुलिस पदाधिकारी मौजूद थे।
hin_Deva hin_Deva